Pamokos tema: Visorių miško parko turtai
Klausimas:   Kaip išmanusis telefonas gali padėti suskaičiuoti Visorių miško parko turtus?
Temos BUP:
Gamtos mokslai: Organizmų įvairovė, požymiai ir gyvybiniai procesai (augalų grupių atpažinimas ir klasifikavimas). Trinėjimai artimiausioje aplinkoje.
Matematika: Duomenys (duomenų rinkimas, fiksavimas lentelėse, stulpelinių diagramų braižymas). Skaičiai ir skaičiavimai (praktinių uždavinių sprendimas, duomenų palyginimas).

Tikslas: Atpažinti ir suklasifikuoti Visorių miško parko medžius, krūmus bei žoles naudojant „Google Lens“, matematiškai suskaičiuoti ir vizualizuoti surinktus duomenis.
Uždaviniai:
1. Dirbdami grupėse, lauko aplinkoje suras ir su „Google Lens“ programėle teisingai atpažins bei suklasifikuos bent 5–10 skirtingų augalų rūšių į tris grupes (medžius, krūmus, žoles).

2. Tiksliai užfiksuos tyrinėjimo duomenis grupės stebėjimo lape (lentelėje).

3. Sugrįžę į klasę, pagal savo pasiekimų lygį apdoros duomenis: suskaičiuos bendrą kiekį, palygins rezultatus tarp grupių arba nubraižys stulpinę diagramą.

Kompetencijos:  Pažinimo, skaitmeninė, komunikavimo.
Priemonės: Išmanieji telefonai ar planšetės su „Google Lens“ programėle ir interneto ryšiu, atspausdinti „Detektyvo užrašų“ lapai, rašikliai, languotas popierius arba spalvoti pieštukai diagramų braižymui klasėje, lenta.  
Vertinimas:  Formuojamasis vertinimas ir įsivertinimas. Mokytojo grįžtamasis ryšys stebint veiklą miške ir analizuojant diagramas klasėje. Mokinių grupinis įsivertinimas naudojant spalvotas korteles arba „Plickers“ 
Metodai:   Tyrinėjimas lauko aplinkoje, praktinis darbas su IKT įrankiais, darbas grupėse, duomenų analizė ir vizualizavimas (diagramų braižymas), diferencijuotos užduotys, refleksija.

Vieta:   Visorių miško parkas (Vilnius) ir klasė.

Klasė:   2,3 klasės

Veiklos: Augalų paieška ir skenavimas lauke, duomenų žymėjimas lentelėse, bendros klasės statistikos vedimas, individualus/grupinis matematinių užduočių atlikimas klasėje.

Įtrauktis: Dirbant grupėse lauke, vaikams paskirstomi aiškūs vaidmenys pagal jų stipriąsias puses.


	Trukmė
	       Turinys
	Pastabos

	Pamokos dalis: įvadinė

	
15min. 
	
• Mokiniai suskirstomi į grupes po 3–4 vaikus, pasiskirstomi vaidmenys (fotografas, užrašinėtojas, laiko stebėtojas).

• Išdalijamos priemonės: „Detektyvo užrašų“ lapai su lentelėmis medžiams, krūmams ir žolėms žymėti.

• Primenamos saugaus elgesio miške taisyklės.

• Nuvykimas į Visorių miško parką.



	,,Google Lens“ programą reikėtų išbandyti prieš šią pamoką. Vaikai gali pabandyti skenuoti augalus rodomus lentoje. Svarbu patikrinti, ar įrenginiai įkrauti ir ar veikia interneto ryšys.

	Pamokos dalis: mokymosi veiklos

	
60min.
	1. Tyrinėjimas lauko aplinkoje (35 min.):
• Grupės pasklinda numatytoje Visorių miško parko teritorijoje.
• Vaikai ieško augalų, juos skenuoja su „Google Lens“, garsiai perskaito pavadinimą lietuvių kalba ir pažymi brūkšneliais arba įrašo pavadinimą į atitinkamą lentelės skiltį (Medžiai / Krūmai / Žolės).
• Mokytojas konsultuoja grupes, padeda, jei „Google Lens“ pateikia lotynišką ar neaiškų pavadinimą.
• Sugrįžimas į mokyklą.
2. Duomenų apdorojimas klasėje (25 min.):
• Lentoje bendrai surašomi grupių rezultatai, eliminuojami pasikartojantys augalai, išvedamas bendras parko biologinės įvairovės skaičius.
• Mokiniai atlieka diferencijuotas matematines užduotis pagal lygius:
* Patenkinamas lygis: suskaičiuoja savo grupės augalus ir nubraižo paprastą stulpinę diagram.

* Pagrindinis lygis: palygina savo ir kitų grupių skaičius (veiksmai iki 100), analizuoja bendrą diagramą.

* Aukštesnysis lygis: remdamiesi gautais duomenimis, kuria tekstinius uždavinius su keliais veiksmais (pvz., daugyba ar proporcijomis) ir duoda juos spręsti draugams.


	Nufotografavus augalą paieškos lauke galima rašyti: ,,Medis, krūmas ar žolė?“. Tuomet programa nurodys tikslesnį ir greitesnį atsakymą.

	Pamokos dalis: apibendrinimo ir įsivertinimo

	20min.
	• Grupių atstovai trumpai pristato savo diagramas arba sukurtus matematinius uždavinius.

• Bendra diskusija atsakant į pamokos klausimą: kaip telefonas padėjo pažinti mišką? Kada „Google Lens“ klydo (šešėliai, neryškus vaizdas)?

• Įsivertinimas: Mokiniai spalvotomis kortelėmis (šviesoforo principu) arba  naudojant turimus IKT įrankius įsivertina, kaip jiems sekėsi bendradarbiauti grupėje ir kaip pavyko atlikti matematines bei gamtamokslines užduotis.




	




